钦定古今图书集成/明伦汇编/氏族典/第501卷 > 《苏州府志》 > 陆绩
## 钦定古今图书集成/明伦汇编/氏族典/第501卷 > 《苏州府志》 > 陆绩

按《吴志陆绩传》：“绩字公纪，吴郡吴人也。年六岁，于九
江见袁术。术出橘，绩怀三枚去，拜辞堕地。术谓曰：‘陆
郎作宾客而怀橘乎’？绩跪答曰：‘欲归遗母’。术大奇之。
绩容貌雄壮，博学多识，星历等数，无不该览。孙权统
事，辟为奏曹掾，以直道见惮，出为郁林太守。绩虽有
军事，著述不废，作浑天图，注《易释元》，皆传于世。豫自”
知亡日，年三十二卒。长子宏，会稽南部都尉；次子叡，
长水校尉。